ત્યાંથી ગયા દિલ્હી દરવાજા. ભયંકર ટ્રાફિક. થોડા આમ-તેમ અટવાયા, અને પછી ત્યાંથી કાલુપુર. ન થવાનું થયું અને પલક અને ચિરાગ ટ્રાફિક પોલીસના હાથે ઝડપાયાં. ફાઈન ભરવામાં આવ્યો. અમુક લોકોએ કાલુપુર સ્ટેશનના ફોટા લીધા અને અમને ઝુલતા મિનારાએ થોડા કન્ફુઝ કર્યા, છેવટે તે મળ્યા અને સરસ રીતે ફોટા લેવામાં આવ્યા. જો કે તેની આજુ-બાજુ દબાણો, ગંદકી વગેરે જોઈને થયું કે પુરાતત્વ ખાતું ખાલી નામનું જ છે. બોર્ડ લગાવીને જતું રહે છે. પછી તો, કોણ જોવા આવે છે? ત્યાંથી થોડી ચર્ચા વિચારણા કરીને રાયપુર દરવાજા જવાનું નક્કી કર્યું. અમારા માર્ગમાં કાંકરિઆ હતું, પણ સમયના અભાવે કાંકરિયા પડતું મૂકવામાં આવ્યું. રાયપુર ભજિયા સેન્ટરે અમને ભજિયાં ન ખાધાં અને થોડી વધુ ચર્ચા, ડાઉટ્સ અને એકબીજાંને થેન્ક્સ કહીને છૂટા પડ્યા.